NÁVRH ZMLUVY O DIELO

uzatvorená v súlade s § 536 a nasl. zákona  č. 513/1991 Zb. Obchodného zákonníka v platnom znení
(ďalej len Obchodný zákonník)

Objednávateľ:			Mestská časť Košice-Západ
Sídlo:				Tr. SNP 39, 040 11 Košice
Štatutárny zástupca:		Mgr. Marcel Vrchota
IČO:				00690970
Bankové spojenie:		VÚB banka
IBAN:		               	SK6102000000000015429512
DIČ:				2020928294
IČ DPH:			nie je platcom
Telefón:                                     +421 55 788 32 00
Zodpovedná osoba
vo veciach zmluvných:		Ing. Iveta Oravcová
Stavebný dozor:		...............................................
 (ďalej len Objednávateľ)
a 
Zhotoviteľ:			 
Sídlo:				
Štatutárny orgán:		
Zastúpené:		
IČO:					
IČ pre DPH:     			 
DIČ:               			                                    
Bankové spojenie:							
IBAN:                          		                     
Telefón:              		 
e-mail:          			 

Zástupca na rokovanie vo veciach:
a)	zmluvných 	
b)	technických:	
Stavbyvedúci:	                                
Zápis v registri:		
(ďalej len Zhotoviteľ) 

uzatvorili túto zmluvu o dielo podľa § 536 a nasl.  Obchodného zákonníka:

1.	ÚČEL ZMLUVY

1.1	Objednávateľ vyhlásil v súlade so zákonom č. 343/2015 Z. z. o verejnom obstarávaní  a o zmene  a doplnení niektorých zákonov zákazku na uskutočnenie stavebných prác, predmetom ktorej je zhotovenie diela pozostávajúceho zo stavby: „Stavebné úpravy interiéru veľkej sály budovy na 1.NP - Zuzkin park 4, Košice“. (ďalej len DIELO)

2.	PREDMET ZMLUVY

2.1.	Zhotoviteľ sa zaväzuje, že na základe vypracovanej ponuky, ktorá bola v procese prieskumu trhu vyhodnotená ako najvýhodnejšia, za podmienok dohodnutých v tejto zmluve a za podmienok určených v Oznámení k ohláseniu stavebných úprav č.j. MK/A/2019/17191-02/II/MIN zo dňa 17.07.2019 vydaného Mestom Košice a v súlade s projektovou dokumentáciou zrealizuje pre Objednávateľa DIELO.

2.2.	Prílohu č. 1 k zmluve tvorí:
Krycí list rozpočtu, Rozpočet s oceneným výkazom výmer stavebných prác a dodávok pre  DIELO
2.2.1.	Stavebná časť - stavebné úpravy interiéru veľkej sály budovy na 1.NP
2.2.2.	Elektroinštalácia - stavebné úpravy interiéru veľkej sály budovy na 1.NP

2.3.	Prílohu č. 2 k zmluve tvorí:
Návrh podrobného harmonogramu realizácie diela s tým, že v návrhu harmonogramu budú dodržané maximálne časové limity určené v tejto zmluve.

2.4.	Objednávateľ sa v zmysle § 537 Obchodného zákonníka zaväzuje prevziať ukončené DIELO v dohodnutom termíne a rozsahu plnenia a zaplatiť zaň cenu dohodnutú podľa článku 4 tejto zmluvy, ak DIELO zodpovedá zmluvne dohodnutým podmienkam.

3.	MIESTO, TERMÍN / LEHOTA PLNENIA   REALIZÁCIE STAVEBNÝCH PRÁC

3.1.	DIELO bude realizované na 1.NP budovy Átrium klubu, Zuzkin park 4, Košice.

3.2.	Zhotoviteľ sa zaväzuje zrealizovať dielo v termíne 1 mesiaca od podpísania zmluvy.

3.3.	Objednávateľ sa zaväzuje po podpise tejto zmluvy oboma zmluvnými stranami protokolárne odovzdať Zhotoviteľovi:
3.3.1.	Projektovú dokumentáciu pre realizáciu diela.
3.3.2.	Oznámenie k ohláseniu stavebných úprav č. MK/A/2019/17191-02/II/MIN zo dňa 17.07.2019.
3.3.3.	Miesto staveniska.

3.4.	Zhotoviteľ začne práce realizovať najneskôr dva pracovné dni odo dňa odovzdania staveniska podľa bodu 3.3. tejto zmluvy.

3.5.	Zmena termínu a rozsahu zhotovenia diela môže byť upravená vzájomnou dohodou zmluvných strán, a to písomne formou dodatku ku zmluve o dielo.

3.6.	Ak Zhotoviteľ počas vykonávania diela zistí prekážku, ktorá mu bude brániť v riadnom a včasnom vykonaní diela v dohodnutom termíne, je povinný Objednávateľa o tom bezodkladne písomne informovať.

4.	CENA DIELA A PLATOBNÉ PODMIENKY

4.1.	DIELO bude realizované v súlade s rozpočtom predloženým v rámci verejného obstarávania, ktorý je neoddeliteľnou súčasťou tejto zmluvy. Objednávateľ neposkytne pre realizáciu diela preddavok ani zálohu.

4.2.	Objednávateľ a Zhotoviteľ sa dohodli, že cena diela je dojednaná v súlade so zákonom č. 18/1996 Z.z. o cenách v znení neskorších zmien, a to v nasledovnej výške:

Celková cena diela bez DPH:    	..................... eur  (slovom: ................................ euro),  
DPH 20 %:	              	..................... eur  (slovom: ................................ euro),
Cena diela vrátane DPH:             ...................... eur  (slovom: ................................ euro),

Celková cena diela zahŕňa cenu diela za stavebnú časť a elektroinštaláciu - stavebné úpravy interiéru veľkej sály budovy na 1.NP.

4.3.	Cena na dohodnutý rozsah stavebných prác a dodávok je stanovená ako pevná a konečná.
Dohodnutá cena diela zahŕňa náklady Zhotoviteľa súvisiace s realizáciou diela, najmä náklady na likvidáciu stavebného odpadu, nákup stavebných hmôt, materiálov, ceny všetkých prác, dielcov, dopravu, vybudovanie, prevádzkovanie a demontáž zariadení staveniska a  inžiniersku činnosť Zhotoviteľa, ktoré Zhotoviteľ v priebehu realizácie diela bude povinný pre jeho úspešnú realizáciu a dokončenie vynaložiť. V cene diela sú ďalej  zahrnuté certifikáty, záručné listy k výrobkom a všetky ostatné nevyhnutné výdavky súvisiace so stavebnými prácami.

4.4.	Na základe dohody zmluvných strán je Objednávateľ oprávnený zmeniť rozsah vykonávaného diela, a to v prípade, ak sa jedná o doplňujúce stavebné práce, ktoré sú nevyhnutné pre plnenie predmetu zákazky a riadne ukončenie  realizovaného diela a ktoré vzhľadom na jeho charakter nebolo možné vopred predpokladať. V prípade potreby spracovania dodatku k zmluve sa použijú ustanovenia zákona o verejnom obstarávaní v platnom znení. 
4.4.1.	Po prijatí písomného oznámenia o potrebe  zmeny rozsahu vykonávaného diela je Zhotoviteľ povinný v lehote do piatich  kalendárnych dní predložiť Objednávateľovi:
-   položkový rozpočet požadovanej zmeny diela
-  zhodnotenie vplyvu požadovanej zmeny diela na harmonogram vykonávania  diela a prípadne návrh úpravy  tohto harmonogramu.
             Ak bude táto zmena Objednávateľom odsúhlasená, bude zapísaná do stavebného  
             denníka
4.4.2.	Ak sa položky uvedené v návrhu rozpočtu pre požadovanú zmenu nachádzajú                  
v rozpočte diela, predloženom v rámci verejného obstarávania, budú tieto ocenené v sume, v akej boli  v tomto dokumente ocenené.
4.4.3. Ak sa položky uvedené v návrhu rozpočtu pre požadovanú zmenu nebudú vyskytovať 
            v rozpočte predloženom v rámci verejného obstarávania, budú tieto ocenené v 
           súlade s platnými cenníkmi stavebných prác a dodávok, pričom ceny uvedené v 
           cenníkoch sú považované za maximálne.

4.5.	Zmluvné strany sa dohodli, že nezrealizované práce a dodávky, odsúhlasené stavebným dozorom a zodpovedným zástupcom Objednávateľa budú z ceny diela odpočítané, a to v cene, v akej boli zahrnuté do rozpočtu predloženého v rámci verejného obstarávania.

4.6.	Zhotoviteľovi vzniká právo fakturácie najskôr jeden deň po kompletnom zrealizovaní SO 101 a jeden deň po kompletnom zrealizovaní  SO 102, ktoré budú protokolárne zo strany Zhotoviteľa odovzdané a zo strany Objednávateľa prevzaté prostredníctvom stavebného dozoru a zodpovednej osoby Objednávateľa.

4.7.	Protokolárnemu odovzdaniu a prevzatiu predchádza kontrola súpisov prác obidvoma zmluvnými stranami. Zhotoviteľ predloží Objednávateľovi pred vystavením faktúry na vecnú kontrolu súpis skutočne vykonaných množstiev prác a dodávok. Objednávateľ overí jeho správnosť v lehote do troch pracovných dní od jeho doručenia, alebo v tej istej lehote predloží písomné stanovisko, že s ním nesúhlasí. Ak Objednávateľ nesplní túto povinnosť v uvedenom termíne, má sa za to, že so súpisom súhlasí v celom rozsahu. Zhotoviteľ následne vystaví faktúru a Objednávateľ sa zaväzuje ju uhradiť.

4.8.	Faktúra za DIELO bude spracovaná podľa zákona č. 431/2002 Z. z. o účtovníctve a bude  
     obsahovať:
-	Názov, adresu, sídlo, IČO, DIČ Objednávateľa a Zhotoviteľa
-	Číslo tejto zmluvy o dielo
-	Číslo faktúry za vykonané práce
-	Deň poskytnutia služby, deň splatnosti, deň vystavenia faktúry
-	Označenie peňažného ústavu a IBAN, na ktorý Objednávateľ uhradí fakturovanú sumu
-	Fakturovanú sumu bez DPH, DPH, s DPH s rozpisom predmetu faktúry
-	Súpis vykonaných prác. Číslovanie položiek v súpise vykonaných prác bude totožné s číslovaním položiek v predloženom ponukovom rozpočte, ktorý je súčasťou tejto zmluvy
-	Protokol o odovzdaní a prevzatí diela
-	Pečiatku a podpis oprávnenej osoby

4.9.	V prípade, že faktúra nebude obsahovať povinné náležitosti uvedené v tomto článku, Objednávateľ je oprávnený vrátiť ju Zhotoviteľovi na doplnenie do piatich dní od jej obdržania. Lehota splatnosti predloženej opravenej a správne vystavenej faktúry začína plynúť odo dňa jej opätovného predloženia Zhotoviteľom Objednávateľovi.

4.10.	Splatnosť faktúry je do 30 dní odo dňa doručenia faktúry na adresu Objednávateľa.

5.	SPLNENIE PREDMETU ZMLUVY

5.1.	Zhotoviteľ je povinný odovzdať DIELO v termínoch tak, ako sú  dohodnuté v článku 3 tejto  zmluvy.

5.2.	Povinnosť vykonať DIELO bude splnená riadnym ukončením, odovzdaním a prevzatím predmetu diela Objednávateľom.

5.3.	Zhotoviteľ oznámi Objednávateľovi pripravenosť ku odovzdaniu a prevzatiu riadne vykonaného diela najneskôr dva dni vopred.

5.4.	O odovzdaní a prevzatí diela bude spísaný protokol. Spôsob prevzatia diela je upravený v čl. 8 tejto zmluvy.

6.	REALIZÁCIA DIELA A POVINNOSTI ZHOTOVITEĽA

6.1.	Zhotoviteľ bude vykonávať DIELO vo vlastnom mene a na vlastnú zodpovednosť v súlade s projektovou dokumentáciou pre zhotovenie diela a príslušnými právnymi predpismi.

6.2.	Zhotoviteľ je povinný na prevzatom stavenisku udržiavať poriadok a čistotu. 

6.3.	Zhotoviteľ zodpovedá za bezpečnosť a ochranu zdravia pri práci a požiarnu ochranu svojich zamestnancov, prípadne iných osôb, ktoré sa zdržujú oprávnene na stavenisku za účelom realizácie diela. Pre zamedzenie neoprávnenému vstupu iných osôb Zhotoviteľ označí signálnou páskou hranice staveniska a zodpovedá za škody, ktoré počas zhotovenia diela môžu byť spôsobené na stavenisku aj týmto osobám zavineným konaním Zhotoviteľa.

6.4.	Zhotoviteľ je povinný v súlade s  § 6 nariadenia vlády Slovenskej republiky č. 396/2006 Z.z. o minimálnych bezpečnostných a zdravotných požiadavkách na stavenisko určiť osobu zodpovednú za koordinovanie bezpečnosti.

6.5.	Zhotoviteľ je povinný viesť stavebný denník a zodpovedná osoba určená Objednávateľom ako jej oprávnený zástupca môže vykonávať záznamy do stavebného denníka.

Všetky zmeny stavby počas jej realizácie, ktoré nebudú v súlade so zadaním Objednávateľa pre  realizáciu diela a s cenovou ponukou v rozsahu dodávok prác a materiálov v nej obsiahnutých, musia byť vopred odsúhlasené Objednávateľom a následne zaznamenané v stavebnom denníku s podpisom oprávnených zástupcov oboch zmluvných strán ešte pred zahájením zmeny stavby. 

6.6.	Zmluvné strany sa dohodli na pravidelných kontrolných dňoch, a to 1 x týždenne vždy v stredu o 09.00 hod. /operatívne/ na stavbe diela.

6.7.	Zhotoviteľ zodpovedá za prípadné vzniknuté škody, ktoré je povinný odstrániť na vlastné náklady.

6.8.	Zhotoviteľ po vykonaní diela zabezpečí odstránenie zariadení, ktoré sa nachádzajú na stavenisku, zabezpečí jeho vypratanie do 3 dní po odovzdaní diela Objednávateľovi.

6.9.	Objednávateľ odovzdá Zhotoviteľovi pri odovzdaní staveniska oznámenie k ohláseniu stavebných úprav a projektovú dokumentáciu.

6.10.	 Objednávateľ je povinný odovzdať stavenisko v takom stave, aby Zhotoviteľ mohol na ňom začať práce podľa projektu, v lehote a podľa podmienok dohodnutých v tejto zmluve a v prácach riadne pokračovať. 

7.	SPOLUPRÁCA OBJEDNÁVATEĽA

7.1.	Objednávateľ sa zaväzuje odovzdať Zhotoviteľovi potrebné informácie a podklady včas, v rozsahu a v termínoch dohodnutých v tejto zmluve, prípadne na rokovaniach  so Zhotoviteľom.

8.	PREBERACÍ PROTOKOL

8.1.	Záväzky Zhotoviteľa podľa tejto zmluvy sa považujú za splnené okamihom, kedy Zhotoviteľ splní riadne a včas podmienky určené v tejto zmluve a Objednávateľ v súlade s touto zmluvou DIELO preberie.

8.2.	Zmluvné strany sa dohodli na prevzatí diela formou preberacieho protokolu po zhotovení diela. Preberací protokol pripraví Zhotoviteľ.

8.3.	Prevzatie diela oprávnení zástupcovia zmluvných strán potvrdia podpisom písomného preberacieho protokolu. V prípade, ak DIELO bude vykazovať chyby alebo nedorobky, Objednávateľ je oprávnený rozhodnúť sa, či DIELO prevezme a do preberacieho protokolu popíše tieto chyby alebo nedorobky spolu s lehotou, v rámci ktorej sa ich Zhotoviteľ zaväzuje odstrániť, alebo sa rozhodne nepodpísať preberací protokol, ak chyby a nedorobky bránia riadnemu a bezpečnému užívaniu a prevádzke diela. V tom prípade bude DIELO písomne prevzaté do 5 dní po odstránení týchto chýb a nedorobkov z preberacieho konania v dohodnutej lehote. 

8.4.	Ak Objednávateľ do 30 dní od oznámenia o ukončení diela nezvolá na ukončené DIELO preberacie konanie, má sa za to, že DIELO bolo ku dňu vykonania písomného oznámenia Zhotoviteľa o ukončení diela v stavebnom denníku, riadne odovzdané bez chýb a nedorobkov a Zhotoviteľ má právo na úhradu ceny diela.

9.	ZODPOVEDNOSŤ ZA VADY A SANKCIE

9.1.	Zhotoviteľ zodpovedá za to, že predmet tejto zmluvy je zhotovený v súlade s podmienkami tejto zmluvy, podľa technických noriem a všeobecne záväzných právnych predpisov a bude spôsobilý  k účelu  jeho využitia v zmysle a v rozsahu danom projektovou dokumentáciou. Za chyby diela, na ktoré sa vzťahuje záruka, zodpovedá Zhotoviteľ Objednávateľovi v rozsahu tejto záruky.

9.2.	Za všetky škody, ktoré Zhotoviteľ priamo spôsobil Objednávateľovi nedostatočným plnením svojich povinnosti, vyplývajúcich z tejto zmluvy, zodpovedá Zhotoviteľ. Kto poruší svoju povinnosť zo záväzkového vzťahu, je povinný nahradiť škodu, spôsobenú druhej strane okrem prípadu, ak by sa preukázalo, že porušenie povinnosti bolo spôsobené okolnosťami, vylučujúcimi zodpovednosť.

9.3.	Zhotoviteľ poskytuje na vykonané práce záruku v trvaní 60 mesiacov odo dňa  protokolárneho odovzdania a prevzatia stavebného diela.

9.4.	Zodpovednosť za chyby a z toho vyplývajúce sankcie:
9.4.1.	Za včasné neukončenie a neodovzdanie stavebného diela, alebo jeho funkčnej časti v zmysle zmluvných podmienok uhradí Zhotoviteľ Objednávateľovi sankciu 0,05 % z ceny diela uvedenej v článku 4 tejto zmluvy za každý deň omeškania splnenia povinnosti zhotoviť DIELO alebo jeho funkčnú časť.
9.4.2.	Za včasné neodstránenie prípadných chýb a nedorobkov uhradí Zhotoviteľ Objednávateľovi sankciu vo výške 0,05 % z ceny diela uvedenej v článku 4 tejto zmluvy za každý deň omeškania odstránenia chýb a nedorobkov.
9.4.3.	Za omeškanie Objednávateľa s úhradou platby na základe platobného dokladu uvedeného v článku 4 tejto zmluvy, uhradí Objednávateľ sankciu vo výške 0,03 % z neuhradenej sumy za každý deň omeškania platby.
9.4.4.	Ak Zhotoviteľ nepristúpi k odstraňovaniu chýb diela, resp. neodstráni chyby diela  v dohodnutom termíne, má Objednávateľ právo zabezpečiť odstránenie chýb diela prostredníctvom tretej osoby na vlastné náklady, pričom Zhotoviteľ je povinný takto vynaložené náklady Objednávateľovi uhradiť na základe faktúry. Splatnosť faktúry je 10 dní od doručenia Zhotoviteľovi. Práva Objednávateľa vyplývajúce zo záruky nie sú týmto ustanovením dotknuté.

9.5.	Ak Objednávateľ v záručnej dobe zistí chybu diela, je povinný túto uplatniť písomnou formou. Oznámenie chýb alebo nedorobkov (reklamácia) musí obsahovať označenie chyby, alebo nedorobku, miesto, kde sa chyba alebo nedorobok nachádza a popis, ako sa chyba alebo nedorobok prejavuje. Objednávateľ sa zaväzuje zjavné chyby a nedorobky reklamovať pri preberacom konaní.

9.6.	Zhotoviteľ na písomnú výzvu Objednávateľa najneskôr do 5 pracovných dní posúdi oprávnenosť reklamácie a odstráni oprávnene nárokované chyby, ktoré spadajú do predmetného plnenia tejto zmluvy v obojstranne dohodnutom termíne.

9.7.	Plynutie záručnej doby sa preruší dňom uplatnenia práva Objednávateľa na odstránenie chýb alebo nedorobkov doručením písomnej reklamácie.

9.8.	Ak Zhotoviteľ nepristúpi k odstraňovaniu chýb diela, resp. neodstráni chyby v dohodnutom termíne, nároky Objednávateľa z riadne reklamovanej chyby alebo nedorobku sa riadia ustanovením § 564 Obchodného zákonníka.

9.9.	Zhotoviteľ nezodpovedá za chyby diela, ktoré budú spôsobené použitím podkladov  poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil Objednávateľa a ten na ich použití trval. Objednávateľ nie je oprávnený odmietnuť prevzatie diela alebo jeho časti pre chyby, pôvod ktorých spočíva v zmenách a pokynoch nariadených Objednávateľom.

10.	OKOLNOSTI VYLUČUJÚCE ZODPOVEDNOSŤ (VYŠŠIA MOC)

10.1.	Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany, napr. živelné pohromy, vojna, prerušenie dodávok energie a pod.
Za okolnosť vylučujúcu zodpovednosť sa nepovažuje núdzový stav a mimoriadna situácia v súvislosti s opatreniami voči ochoreniu COVID-19 spôsobeného korona vírusom.

10.2.	V prípade prerušenia alebo zastavenia prác na diele z dôvodov uvedených v bode 10.1. tohto článku je Zhotoviteľ povinný obratom vykonať také opatrenia a zabezpečenie diela, aby nedošlo k jeho zničeniu, poškodeniu alebo inej škode.

10.3.	Dotknutá zmluvná strana, ktorá má vedomosť o okolnostiach uvedených v bode 10.1. tohto článku, je povinná bezodkladne druhú stranu informovať o ich vzniku a o dôvodoch, pre ktoré nebude schopná plniť si svoje povinnosti podľa zmluvy. Ak tieto dôvody pominú, bude o tom opätovne druhú zmluvnú stranu informovať a zároveň pokračovať v plnení povinností podľa tejto zmluvy.

11.	ODSTÚPENIE OD ZMLUVY

11.1.	Zmluvné strany sa dohodli, že porušenie zmluvných povinností dohodnutých v tejto zmluve zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa  riadi ustanoveniami Obchodného zákonníka a je možné ho vykonať do 14 dní od času, kedy sa strana, ktorá chce právo odstúpenia uplatniť, o podstatnom porušení tejto zmluvy dozvedela. Odstúpenie je možné aj od čiastočne splnenej zmluvy.
 
11.2.	Zmluvné strany považujú za podstatné porušenie tejto zmluvy:
11.2.1.	Ak Zhotoviteľ vykonáva DIELO v rozpore so svojimi povinnosťami a ani v primeranej lehote neodstránil chyby a nedorobky diela zistené pri preberacom konaní na základe požiadavky Objednávateľa.
11.2.2.	Objednávateľ môže odstúpiť od zmluvy, ak Zhotoviteľ aj napriek upozorneniu Objednávateľa bude nečinný a opakovane bude v omeškaní, alebo z vlastnej viny nezhotoví DIELO v termíne podľa článku 3 tejto zmluvy.
11.2.3.	Objednávateľ si vyhradzuje právo odstúpiť od tejto zmluvy bezodkladne takisto v prípade, ak Zhotoviteľ nezačne realizáciu stavebných prác podľa tejto zmluvy do 3 kalendárnych dní od termínov pre začatie stavebných prác uvedených uvedených v článku 3 tejto zmluvy.

12.	OSTATNÉ DOJEDNANIA

12.1.	Zhotoviteľ potvrdzuje, že sa v plnom rozsahu oboznámil s povahou diela, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú k zhotoveniu diela nevyhnutné.

12.2.	Zhotoviteľ vyhlasuje, že má oprávnenie vykonávať činnosť v rozsahu predmetu diela a že bude všetky práce vykonávať s celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou.

12.3.	Zhotoviteľ sa zaväzuje dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi a pokynmi Objednávateľa a zápismi v stavebnom denníku.
Zhotoviteľ, v záujme dosiahnutia zodpovedajúcej kvality stavebného diela, použije v zmysle zákona č. 50/1976 Zb. o územnom plánovaní a stavebnom poriadku v platnom znení na jeho realizáciu len stavebné výrobky spĺňajúce podmienky podľa zákona č 90/1998 Z. z. o stavebných výrobkoch v platnom znení, resp. zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v platnom znení a príslušné doklady predloží Objednávateľovi ku kontrole pred zabudovaním stavebných výrobkov a všetky príslušné doklady súhrnne pri preberacom konaní diela. Tieto výrobky musia mať minimálne predpísané vlastnosti uvedené v cenovej ponuke s výkazom výmer.

13.	ZÁVEREČNÉ USTANOVENIA

13.1.	Akékoľvek zmeny tejto zmluvy musia mať formu písomného dodatku podpísaného oboma zmluvnými stranami.

13.2.	Práva a povinnosti zmluvných strán touto zmluvou výslovne neupravené, sa riadia príslušnými ustanoveniami Obchodného zákonníka a ostatných právnych predpisov platných na území Slovenskej republiky.

13.3.	Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.

13.4.	Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.

13.5.	Zmluva nadobúda platnosť dňom jej podpísania obomi zmluvnými stranami a účinnosť dňom nasledujúcim po dni jej zverejnenia v súlade s § 47 a Občianskeho zákonníka v platnom znení.

13.6.	Táto zmluva bude zverejnená v súlade s § 5 a ods. 9 zákona č. 211/2000 Z. z.  o slobodnom prístupe k informáciám v platnom znení.

13.7.	Zhotoviteľ rešpektuje zákonnú povinnosť zverejnenia zmluvy v zmysle uvedených právnych predpisov a z dôvodu, že Zhotoviteľ považuje jednotkové ceny za svoje obchodné tajomstvo, v zmysle § 17 Obchodného zákonníka zároveň žiada, aby nebola Príloha č. 1 tejto zmluvy zverejnená alebo bola pri zverejnení technicky upravená tak, aby nebolo možné zistiť jej obsah a podobne aj nesprístupniť (minimálne hrubou čiarou prečiarknuť) vlastnoručné podpisy osôb oprávnených konať za našu spoločnosť tak, aby sa ich kopírovaním, napodobňovaním zabránilo prípadnému zneužitiu.

13.8.	Táto zmluva bola vyhotovená v 4 exemplároch s platnosťou originálu, pričom každá zo zmluvných strán dostane 2 vyhotovenia.

13.9.	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.

V Košiciach dňa					V.....................dňa.........................  

Za objednávateľa:						Za zhotoviteľa:

.....................................................                                	................................................................
Mgr. Marcel Vrchota
starosta mestskej časti Košice-Západ

Príloha č. 1: 	Rozpočty s ocenenými výkazmi výmer stavebných prác a dodávok pre DIELO:  Stavebná časť - stavebné úpravy interiéru veľkej sály budovy na 1.NP
	Elektroinštalácia - stavebné úpravy interiéru veľkej sály budovy na 1.NP
Príloha č. 2:	Harmonogram stavebných prác